У нядзелю, 25 чэрвеня, у 13.00 на сцэне Тэатральнай залы замка прагучыць опера Гаэтана Даніцэцці “Viva la mamma!”, або “Тэатральныя парадкі і беспарадкі”. Завяршэннем сёлетняга open-air у Нясвіжы стане гала-канцэрт “Радзівілаўскі баль”, які пачнецца ў 19.00 на сцэне ва ўнутраным двары замка Радзівілаў. У праграме канцэрта — сусветныя хіты оперы і аперэты, самыя вядомыя арыі і дуэты, сцэны з шэдэўраў сусветнай харэаграфіі, а таксама папулярныя музычныя кампазіцыі ў выкананні зорак беларускай оперы і балета, музыкантаў аркестра Вялікага тэатра Беларусі.